ከአሜሪካ ጎንደር 17 የቀጥታ በረራዎች ተደርገዋል
የጥምቀት በዓልን ለማክበር  ዳያስፖራዎችንና  የውጪ ዜጎችን  የያዙ 17 የቀጥታ በረራዎች  ከአሜሪካ ጎንደር መደረጋቸውን የከተማ አስተዳድሩ አስታወቀ፡፡የአስተዳደሩ ኮ/ጉ/ፅ/ቤት ሀላፊ አቶ ተስፋዬ ሞገስ ለኢትዮጵያ ፕሬስ ድርጅት እንደተናገሩት ከተለያዩ አገራት በርካታ የውጪ ዜጎች ወደጎንደር እየገቡ ሲሆን ለአብነትም ይህ ዘገባ እስከተጠናቀረበት ጊዜ ድረስ በአሉን ለማክበር የመጡ እንግዶችን የያዙ 17 የቀጥታ በረራዎች ከአሜሪካ ጎንደር ተደርገዋል ብለዋል፡፡በመስተንግዶና በፀጥታ ዙሪያ የሚሰራ አብይና ንኡሳን ኮሚቴዎች በማቋቋም በቂ ቅድመ ዝግጅት መደረጉን የገለፁት ሀላፊው ኢትዮጵያውያንና ትውልደ  ኢትዮጵያውያኑ  በከተማው ልማትና መዋዕለ ነዋይ ተሳታፊ እንዲሆኑ የሚያስችል የምክክር መድረክ መዘጋጀቱን አቶ ተስፋየ ገልፀዋል፡፡ቁጥሩ እጅግ ከፍተኛ የሆነ ኢትዮጵያውያን፣ ትውልደ ኢትዮጵያውያንና  የውጪ ሀገር  ዜጎች ወደ ጎንደር ከተማ መግባታቸው የዘንድሮውን በዓል የተለየ ያደርገዋል ተብሏል፡፡የጥምቀት በዓልን በዩኔስኮ የማይዳሰስ  የአለም ቅርስነት ለማስመዝገብ እንቅስቃሴዎች እየተደረጉ መሆኑ ይታወቃል::በድልነሳ ምንውየለት